Musiikki

Pakolliset 1-(2), syventävät 3-4, soveltavat 5-

**MU1 Musiikki ja minä**

**MU2 Moniääninen Suomi (pakollisena kurssina vaihtoehtoinen kurssin KU2 kanssa)**

Kurssilla opiskelija oppii tuntemaan tämän päivän suomalaista musiikkikenttää ja vahvistaa omaa kulttuurista identiteettiään perinnettä unohtamatta musisoiden, laulaen ja kuunnellen. Kurssin toteuttamisessa otetaan myös huomioon, että tämän päivän suomalaiset musiikkikulttuurit ovat osa nykyeurooppalaista ja globaalia musiikkimaailmaa.

**MU03 Ovet auki musiikille**

Kurssilla opiskelija oppii tuntemaan itselleen uusia musiikinlajeja, musiikkityylejä ja -kulttuureja sekä ymmärtää musiikin kulttuurisidonnaisuutta. Kurssilla tutustutaan syvällisesti joihinkin musiikinlajeihin tai musiikkikulttuureihin oman kiinnostuksen mukaan Opiskelija kehittää kurssilla musisointitaitojaan sekä taitojaan hankkia ja käsitellä tietoa.

**MU4 Musiikki viestii ja vaikuttaa**

Kurssilla opiskelija tutustuu musiikin käyttöön ja vaikutusmahdollisuuksiin eri taidemuodoissa, monimediaisissa tieto- ja viestintäympäristöissä sekä yhteiskunnassa. Musiikin vaikuttavuutta tutkitaan analysoimalla olemassa olevaa materiaalia tai tuottamalla sitä itse.

**MU0 5-7 Bändi- ja yhtyelaulukurssit (kurssi on tarjolla joka vuosi. Kurssin voi valita kolme kertaa lukioaikana)**

Kurssien aikana harjoitetaan vaihtelevaa populaarimusiikin ohjelmistoa soittaen ja laulaen. Kursseilla harjoitettua ohjelmistoa voidaan esittää koulun tilaisuuksissa, kahviloissa tai vanhempainilloissa.

**MU08 Kuorokurssi 1 ja 2 (tarjolla vuorovuosin, kurssin voi valita kahdesti lukioaikana)**

Kurssin aikana ohjataan laulajia oikeaan äänenkäyttöön, stemmalauluun, ja harjoitetaan vaihtelevaa ja vaihtelevan tasoista ohjelmistoa, mahdollisuuksien mukaan myös koulun tilaisuuksiin.

**MU10 Musiikin projektipaja**

Kurssilla voi säveltää, sanoittaa ja/ tai sovittaa omaa tai jo olemassa olevaa musiikkia tai laatia ryhmän kanssa pienimuotoisen esityksen. Apuna voidaan käyttää musiikkiteknologiaa. Työskentelytavat sovitaan kurssin alussa opiskelijoiden taitojen ja toiveiden pohjalta.

Kurssi voi olla myös pohjakurssina koulun laajempaan musiikkiproduktioon tai projektiin, jota opiskelijat valmistelevat ennakkoon tällä kurssilla.

Kuvataide

Pakolliset kurssit 1-(2), syventävät kurssit 3-4, soveltavat 5-

**KU01 Kuvat ja kulttuurit**

Kurssilla tutustutaan kuvanteon perusteisiin väriin, muotoon ja sommitteluun omaa tekemistä painottaen. Tutustutaan myös taidehistoriaan ja taiteen tieteenaloihin.

**KU02 Muotoillut ja rakennetut ympäristöt (pakollisena kurssina vaihto-ehtoinen kurssin MU2 kanssa)**

Kurssin aikana perehdytään muotoiluun, suunnitteluun ja arkkitehtuuriin niin itse tekemällä ja suunnittelemalla kuin rakennettua ja esineympäristöä havainnoiden. Harjoitellaan omien ideoiden esittämiseen liittyvien tarkoituksenmukaisten tekniikoiden hyödyntämistä.

**KU03 Osallisena mediassa**

Perehdytään median eri ilmiöihin ja niiden kriittiseen tarkasteluun. Kurssin aikana syvennetään kuvallisen ilmaisun, visuaalisen markkinoinnin ja viestintäkeinojen ymmärtämistä erityisesti oman tekemisen avulla. Toteutetaan esimerkiksi kuvasarjoja, sarjakuvia, brändin suunnittelua, logon ja julisteiden toteuttamista.

**KU04 Taiteen monet maailmat**

Taidehistorian ja erilaisten kuvakulttuurien ilmiöihin perehtymistä erityisesti oman tekemisen avulla. Syvennetään niin kulttuurihistorian tuntemista kuin erilaisten tekniikoiden hyödyntämistä ilmaisun keinoina.

**KU05 Valokuvan/elokuvan työpaja**

Syvennytään vaihtoehtoisesti tai rinnakkain valokuvan ja elokuvan tekniikkaan ilmaisun välineenä. Mahdollisuus pimiötyöskentelyyn. Työskentely tapahtuu työpajamuotoisesti painottaen omakohtaisia kiinnostuksen kohteita.

**KU06 Piirustus ja maalaus**

Kurssi on työpajatyyppinen. Kurssilla syvennetään erilaisten piirustus- ja maalaustekniikoiden osaamista oman ilmaisun välineenä. Työskentely tapahtuu työpajamuotoisesti painottaen omakohtaisia kiinnostuksen kohteita.

**KU07 Taidegrafiikka ja kolmiulotteiset menetelmät**

Syvennytään koulussa soveltuviin taidegrafiikan, keramiikan ja kolmiulotteisten kuvataiteen menetelmien käyttöön oman ilmaisun välineenä. Työskentely tapahtuu työpajamuotoisesti painottaen omakohtaisia kiinnostuksen kohteita.

**KU08 Graafinen suunnittelu**

Erilaisten graafisten suunnittelujen keinojen käyttäminen käytännössä. Digitaalisen ja käsillä tehtävän työskentelyn tarkoituksenmukaisen yhdistämisen harjoittelu. Oman kuvaviestinnällisen ilmaisun harjoittelu.

**KU09 Projektityökurssi 1**

Kurssin sisältö ja suorittaminen määritellään tapauskohtaisesti. Voi olla jonkin kuvataiteen kurssin jatkokurssi, mikäli konkreettinen työskentely tapahtuu niin laajasti, että siitä tulee lukion kurssin laajuinen kokonaisuus. Voi olla esimerkiksi jatkokurssina elokuvan ja valokuvan työpajalle, jos lyhytelokuvan editointi tai pimiötyöskentely on laajaa ja syventyvää. Voidaan myös opettajan kanssa sovittaessa toteuttaa itsenäisenä suorituksena. Tuolloin sovitaan etukäteen tavoitteellinen kokonaisuus, jossa harjoitellaan tiettyä tekniikkaa, työskennellään tietyn teeman mukaisesti tai toteutetaan muuten laajuudeltaan lukiokurssia vastaava kokonaisuus.

**KU010 Projektityökurssi 2**

Vastaava projektityökurssi kuin ykkönen, mutta suoritetaan esimerkiksi tilanteissa, joissa opiskelija on omakohtaisen projektityökurssin lisäksi osallistunut vaikkapa jonkin koulun tapahtuman visuaalisen ilmeen suunnitteluun, skenografiseen suunnitteluun tai laajaan kuvalliseen dokumentointiin kansainvälisessä projektissa.